HDZ-ova mlada načelnica mora odmah vratiti 72.000 eura!

Anita Nosić kupila je stan uz poticaje od 1768 kuna koje joj mi mjesečno plaćamo. Živi u kući s bazenom. Iz Ministarstva graditeljstva su nam potvrdili da je prekršila zakon i idu odmah u naplatu cijelog kredita

<p>Mlada načelnica općine Lovreć <strong>Anita Nosić</strong> (HDZ) ipak neće izigrati zakon bez posljedica. Nakon što su 24sata otkrila da je kupila stan u Zagrebu uz državnu subvenciju, a da u njemu uopće ne živi, reagiralo je Ministarstvo graditeljstva.</p><p><strong>POGLEDAJTE VIDEO:</strong></p><p>Službeno su nam potvrdili da će APN preko kojeg su isplaćeni poticaji odmah pokrenuti postupak naplate kredita u cijelosti, ali i vraćanje isplaćenih subvencija.</p><p>- APN će obavijestiti banku da se radi o kršenju zakona o subvencioniranju stambenih kredita za mlade u kojem jasno stoji da je obveza prijaviti se na adresi u roku trideset dana. Banka je sukladno zakonu dužna naplatiti kredit u cijelosti, a potom u roku od 30 dana vratiti cijeli iznos subvencije APN-u, odnosno u državni proračun - kažu nam u Ministarstvu.</p><p>Nosić inače živi u Lovreću, u očevoj vili s bazenom, a ne u Zagrebu. Rekla nam je da je stan kupila u Zagrebu uz poticaje kako bi imala gdje biti kada poslovno dolazi u Zagreb. To nije funkcija subvencioniranja kredita. Nosić je inače digla kredit od 80.000 eura za stan od 57,4 kvadratna metra korisne površine(sa spremištem i lođom). Porezni obveznici joj plaćaju pola rate kredita već dvije godine, a plaćali bi još dvije godine da nismo otkrili ovu malverzaciju. Dosad je iz proračuna za subvenciju otišlo oko 46.000 kuna. Ostatak glavnice kredita je 72.000 eura. Sada će joj odjednom doći na naplatu. Ako ne plati, stan plijeni HPB koji je odobrio kredit.</p><p>Nosić je inače kupila stan u susjedstvu drugog čovjeka HDZ-a i potpredsjednika Sabora Milijana Brkića u naselju u Španskom. Brkić je bio pod istragom da joj je nezakonito presretao komunikaciju, ali od optužnice su nakon istrage odustali.</p>